За дванаццаць гадоў працы на метэастанцыі яна неаднойчы сустракалася з ляснымі жыхарамі. Грацыёзная касуля спакойна выйшла з падлеску і стала абнюхваць пакінуты метэаролагам на ўскрайку поля веласіпед. Падыходзіла да яго з розных бакоў, пільна ўглядалася ў бліскучыя дэталі. Губамі спрабавала на смак пакінуты побач каляровы берэт. І ўсё гэта навідавоку Таццяны Кірэевай, якая застыла пасярод поля ў зачараванні.